Zinder Kuma ana iya fadin Zindar, shine birni na biyu mafi girma a kasar Nijar yana da yawan jama'a 170,574 (kidayar 2001). Amma zuwa 2005 adadin jama'ar ya karu inda alkaluma suka nuna ya zarta 200,000. Yana tsakanin babban birnin kasar wato Niamey kilomita 861 daga gabas da birnin na Niamey. Yana kuma tsakanin kilomita 240 daga arewacin birnin Kano na Najeriya. Zinder ta fara ne daga dan karamin kauyen Hausawa zuwa cibiyar kasuwanci mai matukar muhimmanci a tsakani Yankasuwar Sahara. Ashekarar 1736 ne jama'ar Kanuri suka kafa daular Damagaram. Asannan ne kuma daular ta gina yankin da ayanzu ake kira Birni. Kuma Birni ya zama wata babbar mahada ta mutanen Kano da kuma na Borno da kuma Abzinawa wajen Kasuwanci. A karni na 19, gabaki dayan yankin yana karkashin ikon masarautar Sarkin Musulmi ta Borno ne, amma daga bisani sai yankin ya samu cikken yanci ta hannun Rabah. A shekarar 1889 aka kashe wani Bafaranshe mai bincike mai suna Cazemajou. A shekarar 2003 ne layin wayar salula na farko wato CELTEL ya baiyana a birnin, tare da gina dogon benen na sayar da wayoyin hannu tare da layukan waya.